gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl gl gl gl gl gl gl gl gl gl gl gl gl gl gl pt de en sv fr de de gl gl gl gl gl gl gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Causa Galiza reivindicará a autodeterminación todo o ano
Venres, sexta feira, 07 de outubro de 2022
Alén das datas do Día da Patria e da Constitución Española, a plataforma impulsará unha campaña continuada con maior presenza nas comarcas.
Logo de tres anos de vida, Causa Galiza, a plataforma que reúne a esquerda soberanista galega, acordou darlle máis forza organizativa ás súas actividades. Foi no marco do último Plenario Nacional, no que se decidiu, dunha banda iniciar unha expansión comarcal alén dos sete grandes núcleos urbanos, e da outra botar a andar un proxecto máis ambicioso economicamente.
Salto adiante na implantación a nivel nacional
Dende agora até a celebración do Día da Patria, o 25 de xullo, Causa Galiza márcase como obxectivo “unha mellor organización que nos permita dispor de maior eficacia e operatividade”. Segundo explica Charo Lopes, este reto pasa por unha expansión comarcal da iniciativa autodeterminista. “Hai xente soberanista en todas as comarcas, o que pretendemos agora é organizala”, explica ao tempo que adianta a intención de consolidar a presenza de Causa Galiza nas comarcas como Condado, Barbanza, Limia, Ribeiro ou Muros-Noia.
Deste xeito, a plataforma botará man das redes asociativas, centros sociais ou grupos ambientalistas para facer máis visíbel e socializar o dereito de autodeterminación. Tamén queren transmitir que Causa Galiza “está aberta e receptiva a contactar e traballar con aqueles independentistas e soberanistas de todo o País que, por descoñecemento ou por carencia de contactos, aínda non participan nesta dinámica sociopolítica”. Asemade, a idea é vencellar a cuestión soberanista como tema transversal que “atinxe a outras problemáticas, como os problemas que afectan á clase traballadora, cuestións de xénero, etc”.
No seu proxecto de se espallar por toda a sociedade galega, precisan dun sustento económico. “A ilusión e a contribución desinteresada de ducias de persoas fixo que puidésemos desenvolver as nosas actividades”, recorda. “Somos unha organización autoxestionaria” e, ademais de concertos, sorteos, festas e outros actos recadatorios, o obxectivo agora é que cada quen participe cunha cota mensual no financiamento das actividades. Así, no último plenario aprobouse como obxectivo alcanzar o ingreso mensual fixo de dous mil euros a través de vía bancaria.
Próximas actividades e Mártires de Carral
Causa Galiza levará a reivindicación da autodeterminación ás principais comarcas do país e ao carón das principais loitas populares. Así, organizarán palestras, editando diverso material impreso e audiovisual, contactando con diversas organizacións sindicais galegas, movementos en defensa do idioma ou centros sociais e reforzando o traballo de comunicación. Asemade, están a preparar un libro que recolle as bases da súa loita.
Finalmente, o próximo 26 de abril conmemorarán unha nova data a sumar ás xa tradicionais xornadas reivindicativas do Día da Patria e do 6 de decembro (Constitución Española): Os Mártires de Carral. O sábado anterior, celebrarase un acto político en Carral, unha vez máis, en defensa dunha opción soberanista para Galiza.
Entrevista a Charo Lopes: "É necesario ese labor básico: explicarlle á xente a importancia de decidir por si mesma"
Causa Galiza sae ás rúas de Compostela para reivindicar que “a autodeterminación é o único camiño”
Causa Galiza prepara unha nova marcha pola autodeterminación
Causa Galiza: en demanda dunha República Galega
Causa Galiza receita "soberanía nacional contra a crise do capital"
Causa Galiza: "A constitución 'borbónica' só serviu para manter a opresión nacional do noso país"
Causa Galiza convoca unha manifestación de rexeitamento á Constitución española
Causa Galiza: "É máis necesario que nunca asumir e espallar unha conciencia crítica a respecto da realidade que nos rodea"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto